open-index/open-wikipedia-markdown huggingface dataset:
Buseca

La **buseca** (anca *tripa*) a l'è un ingredient tipegh de tante cusine che l'è fad de 'na part di stomegh di rumenant, soratut del bovin.

Di esempi de ricete con la buseca inn la buseca a la lombarda, l'Işkembe çorbası, la Tripas à moda do Porto, la Tripa ëd Moncalé, la Trippa alla fiorentina, la Trippa alla romana, el Lampredotto, la Buzéca a la pramzâna, l'Andouillette, la Tripes à la mode de Caen e i Callos a la madrileña.

A l'è 'n poo grama de digerì e la gh'ha tant de colesterol, donca a l'è sconsejada per i fiolit o per quej con di problema de colesterolemia, menter, con moderazzion, poden mangiàlla quei con la gota.

## Riferiment
*Treccani

## Alter proget
Gesa de San Giovann Batista (Cesan Boscon)

La **Gesa de San Giovann Batista** a l'è la gesa pussee important de Cesan Boscon, un temp gesa prepostural de la piev de Cesan Boscon e incoeu part de la zona pastoral de Meregnan.

La parochia a l'è propi antiga, desgià che l'è stada fada su prima del 1154, ma la gesa che la gh'è incoeu l'è stada fada su in del 1899. In del sit, in di fad, gh'è stad almanch ses gese, descoverte durant de 'n restaver in del 1995:
*Una gesa fada su in di secoi VI-VIII, a forma de cros e a navada unega, granda un sest de la darrera gesa
*Una gesa fada su in di secoi IX-X, granda el dobi de quella prima
*Una gesa del period romanich, i che rest se veden an'mò in la font batesimal
*Una gesa del period del Carlo Borromee, con ses pilaster che partiven trè navade, tre absid e de larghezza dobia
*Una gesa del 1780, che l'ha sostituid i absid cont una strutura a ferr de cavall, che la se pò vedé anca incoeu
*La gesa d'incoeu, fada su in del 1899, che la mantegn i sgionte del 1780

## Riferiment
*Sit de Cesan 

## Alter proget

## Vos corelade
*Gesa de San Giustin martir
*Gesa de Sant Ireneo (Cesan Boscon)
Piev de San Steven de Mezana

La **piev de San Steven de Mezana** a l'è stada una piev de l'Arcidiocesi de Milan con sed a Mezana. In principi part autonoma de la piev de Soma, in del cinchcent a l'è fada su 'me piev autonoma, con dent i parochie de Mezana, capopiev, Caidaa, Casal, Cimber e Villa Dòsia. 'Me tute i piev, a l'è stada desligada in del 1972 cont el sinod Colombo e incoeu i parochie a inn part de la zona pastoral de Vares, in del decanad de Soma.

## Riferiment
*LombardiaBeniCulturali
*Mediolanesia

## Vos corelade
*Gesa de San Steven (Soma)
*Mezana
*Piev milanes
Piev di Sant Gervas e Protas de Trezz

La **Piev di Sant Gervas e Protas de Trezz** a l'è stada una piev de l'Arcidiocesi de Milan in pè del 1604 al 1972.

La Gesa di Sant Gervas e Protas l'era stada sgiamò trasformada in vicariad forani, e donca tolta de la giurisdizzion de la piev de Pontiroeu, in del 1577, in del 1604 a l'è trasformada a soa voeulta in d'una piev, con dent, in principi, i parochie de Trezz, Basian, Busnagh, Concesa, Colnagh, Cornaa, Grezzagh, Pozz d’Ada, Trescian e Vaver, in del 1897 la se sgionta la parochia de Port.

In del 1972 a l'è desligada, in bas al sinod Colombo che l'ha tolt via i piev. In di parochie de la piev se doperava el rit roman.

## Riferiment
*LombardiaBeniCulturali

## Vos corelade
*Trezz
*Gesa di Sant Gervas e Protas (Trezz)
*Piev milanes
Piev de Casoraa Prim

La **Piev de Casoraa Prim** a l'è stada 'na piev de l'Arcidiocesi de Milan, in pè de la mità del secol quell de 12 al 1972, quand che i piev inn tolte via del sinod Colombo. Di temp del Liber notitiae sanctorum Mediolani la gh'haveva dent i parochie de Casoraa, Basian, Besaa, La Mota, Calvignasch, Faraveggia e Pasturagh, e in del XVI secol se sgionten i parochie de Gasgian, menter in tra i secoi XVI e XVIII se sgionten Bibian e Marmond, in del 1900 la se sgionta 'na gesa a Moncuch, menter in del 1923 Marmond la passa a la piev de Biaa.

## Riferiment
*LombardiaBeniCulturali

## Vos corelade
*Casoraa Prim
*Parochia de San Vitor marter (Casoraa Prim)
*Piev milanes
Piev de La Ciarella

La **piev de La Ciarella** a l'è stada una piev de l'Arcidiocesi de Milan, in pè del 1584 al 1971.

## Storia
El Carlo Borromee, con decret del 10 de luj 1584, el sposta la sed de la piev de Meton, che l'ha ospitad la piev de Meton per el brev period in tra el 1568 al 1584, menter prima La Ciarella a l'éra sota a la piev de Decim.

La gh'ha havud dent i parochie de La Ciarella (capopiev), Badil, Camort, Casiraa Olona, Meton, San Giacom de Zibid, San Peder Cusich, Sizzian e Zibid.

Cont el Sinod Colombo del 1971 i piev inn tolte via l'ann dopo, e i parochie inn mitude dent al Decanad de Meregnan.

## Riferiment
*LombardiaBeniCulturali

## Vos corelade
*La Ciarella
*Gesa de Santa Maria Assonta (La Ciarella)
*Piev milanes
El Biscella

**El Biscella** l'è una di cansón sìmbul de Milàn, scrìta da Giuánn D'Anzi e Alfredo Bracchi in del 1969.; 

## Storia

Biscella, in milanès, völ dì 'na persùna cui rìsui, e vègn da *riscàn*. L'è un bülu de Porta Cinès che 'l cerca de fà pagüra a la gènt, ma a la fìn l'è töi in gir da tütt per cume el parla e per cume el se vestìss.

A la fin d'la cansòn se dìss ch'el par el sindic de San Culumbàn perchè in de chel post lì, a gh'era un sanatori.

Tra i tanti ch'i hann cantad *El Biscella*, ricurdèm anca Nanni Svampa.

## Paròl

L'è bel quand l'è festa solcà de Milan

in cerca del clima un poo san.

Andà a San Cristofen a Gorla ai Buschett o

lung el Navili al Ronchett.

L'è li che se incuntra el vero sasà 

el bülu del dasi vestì de gagà.

Guarda el biscella de porta cines

cont la camisa culur di scires

la magiustrina e i calsun de velù

e la giacheta col baver in sù.

el balla el valzer ch'el par on draghett

in la mazurka el fa tutti i cursett

la dis la gent quand el veden ballà

l'è propi bel, propi bel de catà.

Guarda el bliscella coi scarp a butun

el ga i cavei petenà col saùn

cont la giachetta culur del safran...

el par el sindic de San Culumban.


## Riferimènt
Caio de Milan

El **Caio de Milan** (secol quell de 2 - Milan, secol quell de 3) a l'è stad un prelad roman, arcivescov de Milan.

Per la gesa catolega a l'è un sant, la soa memoria l'è celebrada el 27 09.
## Riferiment
* Chiesa di Milano
De quinquaginta curialitatibus ad mensam

**De quinquaginta curialitatibus ad mensam** (*Cinquanta cortesie a tavola* in latin) a l'è 'n oeuvra del Bonvesin de la Riva scrivuda in volgar lombard che 'l gh'ha dent cinquanta regole de galateo per stà a tavola con altra sgent, scrivuda del fraa in del so period de permanenza a Legnan.

El contegniva sgiamò di principi che gh'è in del galateo d'incoeu, compagn del setàss mai prima del resgior o de l'ospit d'onor, de setàss drizz a tavola, de stà alegher, del pogià no i gombet in sul tavol, de mangià a tochei e con moderazzion, de parlà e de bever mai con la boca piena, de trincà mai trop, del quatàss la boca quand che se gh'ha la toss o se stranuda, de critegà no el mangià, de servì prima i done e i ospit, de tocàss no nas e boca, de tegnì lontan i bestie de cà e de parlà no de roba grama o problema de salut.

## Riferiment
*da tavola – Prima parte
*Bonvesin de La Riva e il modo di comportarsi a tavola

## Alter proget
Cafè a mità

El **cafè a mità** (*macchiato* in toscan) a l'è un cafè espress al che l'è sgiontad un poo de lacc, cald o fregg, e de solet fad scumà.

A l'è la bevanda a bas de cafè con men de lacc, desgià che se 'n meten domà in tra i 5 e i 10 gram, vist che l'obietiv a l'è domà de moderà e fà pussee dolz l'espress, inveci che de cambiànn el savor.

## Riferiment
*Come fare il caffè macchiato: trucchi e consigli dell’esperto 

## Vos corelade
*Cafè cont el lacc
*Capuccin
*Cafè-lacc
*Lacc a mità
Materno de Milan

El **Materno de Milan** (... - Milan, ...) a l'è stad un prelad roman, arcivescov de Milan.

L'è sant catolegh e l'è venerad el 18 07.
## Riferiment
* Chiesa di Milano

## Alter proget
Aussenzi de Milan

L**'Aussenzi de Milan** (... - Milan, 374) a l'è stad un prelad roman, arcivescov de Milan.

Arian, el so sucessor l'è stad el sant Ambroeus.

## Riferiment
* Chiesa di Milano
Piev de Sant Ambroeus de Linaa

La **Piev de Sant Ambroeus de Linaa** a l'è stada una Piev de l'Arcidiocesi de Milan in pè del 1938, quand che la gesa de Sant Ambroeus a l'è elevada a sed plebana inveci de Mezaa, al 1969, quand che el Giovanni Colombo el toeu via la piev e la met i parochie de Mezaa, Mirazzan e San Boeuv in del vicariad forani de San Donaa, menter la gesa de Sant Ambroeus a l'è mituda in la prima porta de Milan.

## Riferiment
*LombardiaBeniCulturali

## Vos corelade
*Linaa
*Gesa de Sant Ambroeus (Linaa)
*Piev milanes
Dom de Melz

El **Dom de Melz**, intitolad ai san Lissander e Margherita, a l'è la gesa pussee granda e importanta de Melz, part de l'omonen decanad e, in passad, capopiev de la Piev de Melz.

## Storia
Una prima gesa a Melz a l'è stada fada su in del XI secol, in stil romanegh, e l'è atestada per la prima voeulta in del Liber Notitiae Sanctorum Mediolani del Gofred de Busser, del XIII secol e, an'mò, in del *Notitia Cleri Mediolanensis* del 1398.

El 18 de avost 1576 l'arcivescov Carlo Borromee 'l eleva quella gesa chì a sed de la Piev, a spostà la veggia Piev de Cornean lilinscì.

In d'una visita del 1751 de l'Isep Pozzbonell se sa che gh'haveva ai so dipendenze quater oratòri e la gh'haveva dent 'na confraternita.

Al principi del secol quell de XIX a l'éra assee decadenta, anca grazzia al terramot del 1802, e donca a l'è serrada per un bell poo, in del 1834 scomincen i lavorà, che finissen in del 1891, e in del 1897 l'è registràda in la visita de l'Andrea Carlo Ferrari e in tra el 1900 e 'l 1909 gh'è 'n slargament fad del Cesare Nava.

In del 1972 l'è abolida la Piev de Melz e la deventa donca cénter del decanad de Melz e in del 1979 l'è restaverada e l'è slargada la sagrestia e, in tra el 1991 e 'l 1992 l'è adatada ai regole del concili Vatican II.

## Descrizzion
La facciada de la Gesa a l'è coi quadrei a vista, la gh'ha el portal, do finester e un roson ai lacc, in sul tecc, inveci, a gh'è di pinnacoi.

L'interno a l'è a navada unega, con la voeulta a casseton. L'oeuvra pussee importanta che la gh'è dent a l'è del Cristofen Magnan.
## Riferiment
*Prepositura dei Santi Alessandro e Margherita - LombardiaBeniCulturali

## Alter proget
Ustorgg II

L**'Ustorgg II** (Grecia, ... - Milan, 518) a l'è stad un prelad milanes, arcivescov de Milan.

Per la gesa catolega a l'è un sant, la soa memoria l'è celebrada el 06 06.
## Riferiment
* Chiesa di Milano

## Alter proget
Magn de Milan

El **Magn de Milan** ( ... - Milan, 530) a l'è stad un prelad milanes, arcivescov de Milan.

L'è sant catolegh e l'è venerad el 01 11.
## Riferiment
* Chiesa di Milano

## Alter proget
Vital de Milan (arcivescov)

El **Vital de Milan** (Milan, ... - Milan, 555) a l'è stad un prelad milanes, arcivescov de Milan del 552 a la soa mort.

De lu el se sa squasi nagot, foeura che l'è stad vescov in tra el Dazzi e l'Ausan: per tradizzion se met el so episcopad in tra el 552 e 'l 555. Se dis che l'era ligad a la fameja milanesa di Citadin, ma senza nissun fondament storegh.

## Riferiment
* Chiesa di Milano
Onorad de Milan

L**'Onorad de Milan** (Milan, ... - Genoa,  572) a l'è stad un prelad milanes, arcivescov de Milan.

L'è Sant per la Gesa catolega e l'è venerad el 08 02.
## Riferiment
* Chiesa di Milano
Ampeli de Milan

L**'Ampeli de Milan** ( ... - ..., 672) a l'è stad un prelad milanes, arcivescov de Milan.

L'è Sant e i so oss, trovad del Carlo Borromee, inn mitude a possà in la Gesa de San Simplizzian.

## Riferiment
* Chiesa di Milano
Rostisciada

La **rostisciada** a l'è un piat tipegh de la cusina lombarda sora de Milan, fad soratut in Brianza, in l'Altmilanes, a Lech e a Com, ma anca in Tisin, che 'l se po mangià con la polenta o di alter contorn compagn del purè o de la schisciada de pom de terra.

## Riceta
### Ingredient
# 500 gram de lonza o spalla de porscell
# 300 gram de luganega
# 80 gram de panceta
# 300 gram de polpa de tomates o 3 tomates gross de trià
# 50 gram de buter
# 400 (o anca pussee) gram de scigolle dolz
# 1 deciliter de vin
# Un poo de farina
# Sal e pever quànt che l'è assee

### Procedura
# Fa sudà la scigolla tajada suttil in d'una pentola insema a la panceta a tochei, in del buter
# Dorà in d'un oltra padella la luganega a tochei
# Tajà la lonza/spalla suttil e passàlla in la farina, sgiontàlla a la pentola de la panceta e di scigolle e rosolà per un quaj menut
# Sfumà cont el vin, e quand che l'è evaporad, sgiontà i tomates
# Fa coeuser a foeugh pass per 45 menut circa e sgiontà, 20 menut prima de la fin, la luganega

## Riferiment
*La rustisciada lombarda con schiacciata di patate al limone ed erba cipollina
*Le Ricette di Mario
*Cucina lariana
*TriangoloLariano
Nisciolit de Canz

I **Nisciolit de Canz** a inn di biscot friabel tipegh de la cità lombarda de Canz, recognossud 'me PAT del governo italian.

Gh'hann un fort savor de niscioeula, de chi el nom, e 'na forma de meza sfera.

## Riceta
### Ingredient
*200 gram de niscioeule
*200 gram de zucher
*8 bianch d'oeuv 
*1 cugiar de farina bianca

### Preparazzion
# Trià finement i niscioeule e messedà el resultad cont el zucher
# Montà a la fioca el bianch de l'oeuv e sgiontàll ai niscioeule
# Mes'cià e fà di mugget e meter in forn bass fina a che inn no sugad

## Riferiment
*Italia-Italy
*Triangolo Lariano 

## Vos corelade
*Vespetrò
Gesa de Sant Ambroeus (Linaa)

La **Gesa de Sant Ambroeus** a l'è una gesa parochial de Linaa, frazzion de Peschera, incoeu part de l'omonem decanad.

## Storia
La parochia de Linaa a l'è stada fada su in del secol quell de XVI e quella gesa lì a l'è desmetuda in del principi del nœuv-cent, desgià che in 1912 a l'è fàda su quella che la gh'è incoeu.

In del 1938 la deventa gesa prepostural, desgià che l'è fada su la Piev e vicariad forani de Linaa, in del 1969 a inn tolt via e al gesa a l'è tacada a la prima porta de Milan.

## Riferiment
*LombardiaBeniCulturali
Piev de Meton

La **piev de Meton** a l'è stada una piev de l'Arcidiocesi de Milan in pè del 1568, quand che l'arcivescov Carlo Borromee l'ha spostad la sed plebana de Decim, al 1584, quand che semper el Borromee el sposta la sed a La Ciarella.

## Riferiment
*LombardiaBeniCulturali

## Vos corelade
*Gesa di Sant Peder e Paol (Meton)
*Meton
*Piev milanes
Lambert de Milan

El **Lambert de Milan** (Besana, ... - Milan, 931) a l'è stad un prelad lombard antigh, arcivescov de Milan.

## Riferiment
* Chiesa di Milano
Leto Marzellin

El **Leto Marzellin** ( ... - Milan, ...) a l'è stad un prelad milanes, arcivescov de Milan del 745 al 759.

## Riferiment
* Chiesa di Milano
Elduin de Milan

L**'Elduin de Milan** ( ... - , ...) a l'è stad un prelad germanegh, arcivescov de Milan.

## Riferiment
* Chiesa di Milano
Arderigh de Milan

L**'Arderigh de Milan** (Milan, ... - Milan, ...) a l'è stad un prelad milanes, arcivescov de Milan.

Per la tradizzion popolar, a l'era member de la familia di *Cotta*, ma gh'è nissuna proeuva a sostegnìll.

## Riferiment
* Chiesa di Milano
Guido de Velaa

El **Guido de Velaa** (Velaa (Vares), ... - Lissandria, ...) a l'è stad un prelad lombard, arcivescov de Milan.

## Riferiment
* Chiesa di Milano

## Alter proget
Adelman de Milan

L**'Adelman de Milan** ( ... - dicember 956) a l'è stad un prelad milanes de origin lombarda antiga, arcivescov de Milan del 974 al 979

## Riferiment
* Chiesa di Milano
Manasse d'Arles

El **Manasse d&#39;Arles** (Arles, ... - Arles, 959) a l'è stad un prelad provenzal, arcivescov de Milan e de Arles e vescov de Trent, Mantoa e Verona.

## Riferiment
* Chiesa di Milano
Arnolf III de Milan

L**'Arnolf III de Milan** (Milan, ... - Civaa, 24 settember 1097) a l'è stad un prelad lombard, arcivescov de Milan.

## Riferiment
* Chiesa di Milano
Vespetrò

El **Vespetrò** a l'è un liquor lombard tipegh de Canz, el che ingredient pussee important a inn i spezzie e i erbe medicinai. Incoeu a l'è fad de 'na quaj botega e de 'na quaj familia, con di ricete tradizzionai che passen de man in man.

Assee aprezzad in del '900, a la fin del secol la soa produzzion industrial la s'è fermada, ma l'è tornada in del 2007.

El savor el regorda quell de l'anes e 'l gh'ha circa el 40% de alcol.

## Riferiment
*Vespetrò di Canzo
Anselmo IV de Bovis

L**'Anselmo IV de Bovis** (Bovis-Masciagh, ... - Costantinopel, 30 settember 1101) a l'è stad un prelad lombard, arcivescov de Milan.

## Riferiment
* Chiesa di Milano
Gesa di sant Gervas e Protas (Gorgonzoeula)

La **Gesa di sant Gervas e Protas** a l'è la gesa pussee importanta de Gorgonzoeula, part del decanad de Melz de l'Arcidiocesi de Milan e, in passad, capopiev de la piev de Gorgonzoeula.

La gesa che la gh'è incoeu l'è stada fada su in tra el 1806 e 'l 1820, per sostituì la veggia gesa, grazzia a 'na donazzion in del testament del Gian Galeazz Serbellon, al che l'è dedicad un mausolee arent de la gesa.

## Alter proget

## Ligam de foeura
*Sit ofizzial
Franzesch I de Parma

El **Franzesch I de Parma** (Parma, ... - Milan, 6 febrar 1308) a l'è stad un prelad lombard, arcivescov de Milan e de Messina.

## Riferiment
* Chiesa di Milano
Ubert III de Terzagh

L**'Ubert III de Terzagh** (Terzagh, ... - Milan, 15 giugn 1196) a l'è stad un prelad lombard, arcivescov de Milan del 1195 al 1196 e in precedenza arciprevet del Dom de Monscia.

## Riferiment
* Chiesa di Milano
Filip I de Lampugnan

El **Filip I de Lampugnan** (Milan, ... - Milan, 10 april 1207) a l'è stad un prelad lombard, arcivescov de Milan del 1196 al 1206

## Riferiment
* Chiesa di Milano
Umbert IV de Pirovan

L**'Umbert IV de Pirovan** (Milan o Brianza, ... - Milan, 13 marz 1211) a l'è stad un prelad lombard, arcivescov de Milan del 1206 al 1211 e cardinal de Santa Romana Gesa

## Riferiment
* Chiesa di Milano
Gerard de Sessa

El **Gerard de Sessa** (Sessa, ... - Cremùna, 1212) a l'è stad un prelad e cardenal lombard, arcivescov de Milan del 1211 al 1212 e, in precedenza, vescov de Noara.

## Riferiment
* Chiesa di Milano
Enrigh I de Setara

L**'Enrigh I de Setara** (1175 - Brebbia, 16 settember 1230) a l'è stad un prelad lombard, arcivescov de Milan del 1213 al 1230.

## Riferiment
* Chiesa di Milano
Leon de Peregh

El **Leon de Peregh** (Milan, ... - Legnan, 14 ottober 1257) a l'è stad un prelad lombard, arcivescov de Milan del 1241 al 1257.

## Riferiment
* Chiesa di Milano
Rufin de Frisseto

El **Rufin de Frisseto** (Lucca, ... - Milan, 21 luj 1296) a l'è stad un prelad lombard, arcivescov de Milan del 1295 al 1296.

## Riferiment
* Chiesa di Milano
Algis de Pirovan

L**'Algis de Pirovan** (Milan, ... - Milan, 29 marz 1182) a l'è stad un prelad lombard, arcivescov de Milan del 1176 al 1182.

## Riferiment
* Chiesa di Milano
Milon de Cardan

El **Milon de Cardan** (Cardan, ... - Milan, 16 agost 1195) a l'è stad un prelad lombard, arcivescov de Milan del 1187 al 1195 e, in precedenza, de Turin.

## Riferiment
* Chiesa di Milano
Ghielm I de Rizoeu

El **Ghielm I de Rizoeu** (1170 - , 28 marz 1241) a l'è stad un prelad lombard, arcivescov de Milan del 1230 al 1241.

## Riferiment
* Chiesa di Milano
Virus respiratori sincrizzial de l'om

El **virus respiratori sincrizzial de l'om** a l'è un virus a RNA de l'orden Mononegavirales, sota-fameja Pneumovirinae e sgener Orthopneumovirus.

A l'è un patogen assee important per l'om, in di fiolit a l'è in tra i cause pussee important de ospedalizazzion, desgià che l'è bon de fà vegnìgh la bronchiolita, menter in di grand sani el fa vegnì domà un freggior, ma in quej con di problema al sistema imunitari l'è bon de fà vegnì la polmonita.

'Sto virus el se spantega a travers di gote in aria infete, che entren in l'om a travers del nas e di oeugg, e poeu el se sposta via via in del sistema respiratori. Gh'è nissun vacin per evitàll, ma gh'è la possibilità de fà 'na profilassi cont el Palivizumab per i fiolit a volt ris'c. Se vun el se mala, el gh'ha de havégh una terapia de sostegn, a gh'è 'n antiviral ciamad Ribavirin che l'è autorizad, ma a l'è controvers.

## Bibliografia
*Patricia Cane (ed.), Respiratory syncytial virus, Amsterdam: Elsevier, 2007, ISBN 0444520309, ISBN 9780444520302

## Alter proget
Cogoma

La **cogoma** (*cuccumella * in napolitan, IPA ) a l'è una cafetera che la se dopera in sul fornell, inventada in Franza ma tipega de Napoli. A diferenza de la pussee famosa moka la dopera no la forza del mes'ciozz aqua colda/vapor in pression per tirà foeura el cafè ma domà la forza de gravità, desgià che la gh'ha de vesser sgirada de l'utent quand che l'aqua l'è colda, la da foeura donca un cafè filter, pussee compagn a 'n cafè american che a 'n cafè espress italian, e l'è malfà doperà 'n cafè masnad per l'espress o per la moka.

## Storia
A l'è stada inventada del franzes Morize in del 1819 e, se cunta su, che la sibia stada ciamada "napolitana" perchè l'era inamorad de 'na tosa de la capital di Do Sicilie, e la s'è spantegada in Italia, soratut in la Bassitalia, per fà el cafè in cà, ma l'è stada poeu sopiantada de la Moka dopo de la segonda guerra mondial, foeura che per la zona de Napoli indova che l'è tradizzion doperàlla.

A bon cunt, a l'è probabel che la sibia stada sì inventada in Franza, ma perfezzionada in di materiai in Bassitalia, indova che l'havaria ciapad el nom.

## Costruzzion
La cogoma a l'è de solet fada de alumini, ma ghe n'è anca de azzal per doperài in sui piastre a induzzion. A l'è partida in trè part: vuna che ghe va dent l'aqua e che l'è quella che la va in sul foeugh, una sezzion de filter indova che se met el cafè e una sezzion indova che ghe riva dent el cafè fad, che 'l po vesser mitud in la tazzina grazzia al bechet integrad.

## Fonzionament
Per fà un cafè con la cogoma se impieniss de aqua la part de bass, se met el cafè masnad, senza schisciàll, in del filter, e se monta el contenidor per el cafè e se met poeu tut in sul foeugh. Quand che poeu l'aqua la bujiss, la se ciapa di manegh e la se sgira, inscì de permeter a l'aqua de percolà a travers de cafè e fà la bevanda e quand che la procedura l'è finida, e ghe poden vorè anca 5 o 10 menut a segonda de la quantità de aqua e del tipo de cafè, se versa.

El cafè el gh'ha de vesser masnad pussee gross rispet a quell per la moka o l'espress, desgià che la filtrazzion a gravità la gh'ha de besogn de 'na grana pussee grossa per fà del cafè bon, ma de solet se masna un zich pussee fin che per el cafè filter american, inscì de havégh un savor pussee fort. Per i raport, a inn consejad i midem che se doperen per el classegh cafè filter, cioè aqua a 92-96° e 60 gram de cafè per liter.

Per la tradizzion napolitana, se dopera una miscela de cafè aposta e tostada ben benon, e se met un chignoeul de carta in sul bechet, inscì de lassà no andà via l'aroma, ciamad *Cuppetiello*.

## Nom
El nom napolitan, *cuccumella*, a l'è 'n diminutiv de *cuccuma*, che 'l vegn del latin *cucuma*, o ben pairoeul. El termen lombard el vegn de la midem origin e, in veneto e in d'un quaj dialet de l'Emilia l'indica propi la cafetera in sgeneral.

## Riferiment
*Caffè Vergnano
*LA CAFFETTIERA NAPOLETANA E IL CAFFÈ FILTRO ALL’ITALIANA
*La caffettiera napoletana non fu inventata da un napoletano
*Come funziona la Moka napoletana

## Alter proget
Piev de Sant Ambroeus de Meraa

La **Piev de Sant Ambroeus de Meraa** a l'è stada una piev de l'Arcidiocesi de Milan in pè del 1854, quand che l'è fada su del Carlo Bartolomeo Romilli di toch di piev de Massaja e Brivi, e tolta via in del 1972, cont el sinod Colombo che l'ha reformad el sistema territorial de la diocesi ambrosiana.

La gh'haveva dent i parochie de Meraa (capopiev), de la piev de Massaja Osnagh, Cernoeusch e Montaveggia e de quella de Brivi i parochie de Pagnan e Novaa.

In del 1912 l'arcivescov Andrea Carlo Ferrari ghe met dent anca i parochie, in precedenza de la piev de Brivi, de Paderno,  Robiaa, Verdee de Sora e Verdee de Sot.

## Riferiment
*LombardiaBeniCulturali

## Vos corelade
*Meraa
*Gesa de Sant Ambroeus (Meraa)
*Piev milanes
Collegiada de San Vitor el Mor

La **Collegiada de San Vitor el Mor** a l'è una gesa de Bresc de Beder, in provincia de Vares. L'è stada fada su in del 1165, voruda del San Galdin, menter 'l ciocher a l'è del 1619.

Edifizzi a trè navade, l'absid a l'è in del stil originari, menter la faciada a l'è quella original. Al temp di piev, a l'era la capopiev de la Piev de la Valtravaja.

## Riferiment
*Lagomaggiore.net 

## Alter proget
Piev de Canoeubi

La **piev de Canoeubi** a l'è stada una piev ministrativa e religiosa del Milanesad, fada su in del XIII secol. Per quell che 'l revarda el Ducad de Milan, la zona de Canoeubi a l'è ceduda cont el Tratad de Aquisgrana del 1748 al Regn de Sardegna, 'me rengrazziament de l'Imperi d'Austria per havéi jutad in la guerra de sucession spagnoeula. Separada in tra Stat la piev religiosa, una brev del Papa Pio VI del 1819 la da la piev a la diocesi de Noara.

## Bibliografia
*Liber notitiae sanctorum Mediolani di Goffredo da Bussero. Manoscritto della Biblioteca Capitolare di Milano, a cura di M. Magistretti, U. Monneret de Villard, Milano, 1917.
*G. Vigotti, La diocesi di Milano alla fine del secolo XIII. Chiese cittadine e forensi nel “Liber Sanctorum” di Goffredo da Bussero, Roma, 1974.

## Vos corelade
*Canoeubi
*Gesa de San Vitor (Canoeubi)
*Piev milanes
Aton de Milan

L**'Aton de Milan** (Milan, ... - 1080 circa) a l'è stad un prelad lombard, cardenal e arcivescov de Milan del 1070 a la soa mort.

A l'è stad arcivescov in d'un period gram per la gesa ambrosiana, tant che i milanes hann provad a picàll e a portàll a forza in la catedral per fàll dimeter. L'Imperator Enrigh IV el scerniss de sostegnì el Gotifred de Milan 'me sucessor del Guido de Velaa e donca el gh'ha de scapà a Roma, indova che i Papa reformator ghe dann sostegn e 'l recognossen cardenal, menter scomunighen el Gotifred. El moeur senza tornà a Milan, che l'era reta de l'antivescov Tedald.

## Bibliografia
* Annali d'Italia, dal principio dell'era volgare sino all'anno MDCCL di Lodovico Antonio Muratori
Casson de la Torr

El **Casson de la Torr** (Milan, ... - Firenz, 20 agost 1318) a l'è stad un prelad lombard, arcivescov de Milan e member de la familia De La Torr.

## Riferiment
* Chiesa di Milano

## Alter proget
Aicard Antimian

L**'Aicard Antimian** (Nuara, ..., - Milan, 10 agost 1339) a l'è stad un prelad lombard, arcivescov de Milan, al center de un process contra di Vescont.

## Riferiment
* Chiesa di Milano
Robert Vescont

El **Robert Vescont** (Pojan, ... - Milan, 8 agost 1361) a l'è stad un prelad lombard, arcivescov de Milan. Member collateral de la familia di Vescont, a l'era scior de la Valtravaja.

Semper in del mez di conflit in tra Roma e i sciori de Milan, se cunta su che 'l Bernabò Vescont gh'havaria did che in del so territori lu el var pussee de ogni Dio o Imperator. L'ha incoronad, se pensa con la corona ferrea de Lombardia, el Carlo IV de Lussemburgh.

Se pensa che 'l sibia mort de pesta, o a Milan o al Palazzi arcivescovil de Legnan.

## Riferiment
* Chiesa di Milano
Ghielm II Pusterla

El **Ghielm II Pusterla** (Milan, ... - Avignon, dicember 1370) a l'è stad un prelad lombard, arcivescov de Milan e anca arcipret de Monscia.

## Riferiment
* Chiesa di Milano
Simon de Borsan

El **Simon de Borsan** (Milan, 1310 - Nìsa, 27 agost 1381) a l'è stad un prelad lombard, arcivescov de Milan e cardenal de Santa Romana Gesa. A l'era forsi imparentad cont el Francesco Petrarca.

## Riferiment
* Chiesa di Milano
Antoni de Saluzz

L**'Antoni de Saluzz** (Saluzzo, ... - Milan, 1401) a l'è stad un prelad lombard, arcivescov de Milan. A l'è stad quell che l'ha fad scomincià i lavorà per el Dom de Milan.

## Riferiment
* Chiesa di Milano
Brovet de Vares

El **Brovet** (prononzia local: [bru'et]; in italian ofizzialment *Palazzo Biumi*, ma a Vares l'è cognossud anca 'me *Broletto*) a l'è on palazzi del center de Vares.
## Storia
I font storeghe a disen che 'l palazz a gh'è almanch del Tresent. A quell temp là, el palazz l'eva sgiamò una propietaa di Bium, vuna di fameje pussee antighe de la nobiltaa varesina (a partì del Cincent l'ha ciapad anca el marchesad de Binasch e poeu la s'è ligada a la nobiltaa milanesa). El palazz l'è menzonad per la prima voeulta quand che 'l Giovannin Bium el g'ha inzubid ospitalitaa a l'imperador Sigismond del Lussemburgh, al temp che l'eva vegnud sgiò in del Ducad de Milan. A quei temp là, al contrari de adess, la cort l'era sarada in su tre part e l'era averta in su la piazza del Podestaa.
In del 1590 el Giovann Peder Bium e la soa mier Violanta hann slargad el palazz, e g'hann miss el portegad che gh'è ancamò adess. Al temp, la cort de dent l'eva drovada 'me mercad del forment, e l'è per quell che l'era considerad una sort de *[[Brovet|brovet]]*.
La faciada del dì d'incoeu l'è stada fada intorna al 1610, e anca quella l'è stada volsuda del marches Giovann Peder Bium: quella faciada chì la g'ha anmò adess i posgioeui del temp, in ferr batud, e fina el porton, con scià di crape de leon intajade in la preda (ispirade al proget del campanin de la gesa de San Vitor). In ocasion de quell slargament, gh'è stad fad anca i afresch al pian nobel del palazz: de quei afresch però gh'è restad domà un quai tochell, e in tra de lor a gh'è quell che forsi l'è el litrat de la marchesa Violanta.
El splendor del Ses'cent l'è balcad in del secol dopo, perchè 'l palazz l'è stad bandonad demaneman di sò propietari: i robe inn andade anmò pesg quand la ligna di marches de Binasch l'è finida, e l'ultema de la fameja, l'Agnesa Biuma, l'ha sposad el Franzesch Lita.
In del Votcent, quand gh'è fenid anca i Lita Bium, un toch del palazz l'è stad trad sgiò: quell ch'è restad, a l'è stad spartid sgiò in tra el comun de Vares e di propietari privad.
## Referiment
Sasser

El **Sasser** (prononzia milanesa [sa'se:]; in italian: *Roggia Boniforti* o *Boniforte*) l'è ona ronsgeta che la fa de scolmador del Navili Grand.
El nass a Milan, squas a la fin del percors del Navili prima de andà dent a la Darsena: pu o manch arent al pont de preda che gh'è denanz a la gesa de la Riva. Lainscì, l'aqua la ven scolmada con di ciuse, e la passa sota terra fina a la *via Argelati*, dove che la sponta foeura per ona centena de meter. In la *via Argelati*, storegament, la ronsgia la vegneva doperada di lavandere per netà i pagn, e di bagaj che ghe faseven el bagn d'estad.
Dopo vesser passad per la *via Argelati*, el Sasser el torna anmò sota terra arent a *piazza Arcole* e poeu ancamò in superfis in del parch Segantini. Dopo de lì, el finiss anmò 'na voeulta sota terra: el riva fina a Moncuch e lilinscì el finiss denter al Lambret.
A partì di Agn Novanta e fina al 2017, el Sasser l'era stad desvoidad e denter gh'era pu de aqua.
## Link de foeura
*naviglireloading.eu
Municipi Vegg

El **Municipi Vegg** (in italian *Palazzo Visconti*) l'è on palazz de la citaa de Saronn.
El se troeuva in del center de la citaa, in fond al Stradon (*via Giuditta Pasta*).

## Storia
A l'è stad fad su in del secol XVI, e al temp el partegniva a la fameja di Vescont. Cont el passà di secoi, el palazz a l'è passad in di man di Rubit e poeu di Schenard. In de la segonda metaa del Votcent l'è fenid in di man del Giuseppe Morandine, che l'ha faa deventà on colesg.
In del 1882 l'è stad comprad del comun de Saronn, che l'ha trasformad in de la sede del sò municipi, fina al 1926 (l'è de chì che el ven el nom in lombard). In del 1926 l'è deventad la sede de la Pretura, e l'è stad inscì fina al 1985. In del 1985 la Pretura la s'è spostada a Vares, e donca el Municipi Vegg l'è stad doperad per metegh dent i ofizzi di associazzion del territori comunal.
In del 2007 gh'è stad on incendi che l'ha portad di dagn ai ofizzi, soratut per via de l'aqua doperada per smorzà el foeugh. Al dì d'incoeu el Municipi Vegg l'è voeuid e bandonad.
## Referiment
Otavian Arcimbold

L**'Otavian Arcimbold** (Milan, 1465 - Milan, ottober 1497) a l'è stad un prelad lombard, arcivescov de Milan.

## Riferiment
* Chiesa di Milano

## Alter proget
Peder Filargh

El **Peder Filargh** (Creta, 1339 - Bologna, 3 magg 1410) a l'è stad un prelad lombard, arcivescov de Milan e vescov de Noara, Piasenza, Bressa e Verona e anca antipapa cont el nom de **Lissander V**.

Originari de 'na fameja de la Lumellina, la soa legitimità a l'è assee contestada, e l'è stad retegnud a longh un papa legitim.

## Riferiment
* Chiesa di Milano

## Alter proget
Franzesch Cripa

El **Franzesch Cripa** (Milan, ... - Milan, 7 febrar 1414) a l'è stad un prelad lombard de origin celtega, arcivescov de Milan.

Vicari del Peder Filargh, l'ha sostegnud i por milanes cont una fraca de oeuvre de carità e, quand che l'arcivescov l'è stad elesgiud Papa - ma incoeu a l'è retegnud antipapa, l'ha nomnad el Cripa arcivescov ambrosian.

## Riferiment
* Chiesa di Milano
Gesioeul de Sant Antoni

El **Gesioeul de Sant Antoni** (italian: *Chiesa di Sant'Antonio Abate*) l'è ona gesa catolega de Saronn.
El se troeuva a nord del center storegh, in d'on sit che on temp a l'eva in mez ai camp.
## Storia
El gesioeul l'è menzonad per la prima voeulta in del 1385. In del 1567, ai temp de la pesta de San Carlo, gh'è stad tacad un lazaret, che l'è servid anca per la pesta del 1630 e che incoeu el gh'è pu. Dedree la gesa gh'è ona cros che la regorda i mort de pesta del 1630.
Tucc i agn, al derset de genar, se ghe porta lì i animai per la benedizzion.
## La gesa
Dent a la gesa gh'è tre nice recavade de la pared: vuna la g'ha dent di oss de mort de pesta e ona statoa de Sant Antoni, on'oltra la g'ha dent ona statoa de San Roch, e la terza ona statoa de San Gioann.
In de l'absida gh'è ona statoa de marmor de la Madona e on'oltra de Sant Ambroeus.
In su la faciada gh'è on mosaich de Sant Antoni, miss lì al temp del restavor del 1966.

## Ligam de foeura
*Sit ofizzial

## Alter proget
Sbatudella

La **sbatudella** (prononzia bustoca [sbaty'ɛla]) a l'è on mangià lombard, atestad a Milan e a Bust Grand.
La se prepara cont el sbater on oeuv, che poeu el ven messedad e frisgiud insema a la farina e 'l lacc.
## Bibliografia
*Laura Rangoni, *La cucina milanese in oltre 500 ricette tradizionali*, Roma, Newton Compton, 2014.
Enrigh Rampin

L**'Enrigh Rampin** (Sant Alosi, 1390 circa - Roma, 4 luj 1450) a l'è stad un prelad lombard, arcivescov de Milan del 1443 al 1450, poeu elevad cardenal de Santa Romana Gesa.

## Riferiment
* Chiesa di Milano
Nicolò Amidan

El **Nicolò Amidan** (Cremùna, ... - Milan, 24 marz 1454) a l'è stad un prelad lombard, arcivescov de Milan e anca de Piasenza.

## Riferiment
* Chiesa di Milano
Timotee Mafee

El **Timotee Mafee** (Verùna, 1415 - Milan, 20 april 1470) a l'è stad un prelad veneto, arcivescov de Milan e de Ragusa, retegnud vun di pussee important esponent de l'umanesim religios.

## Riferiment
* Chiesa di Milano

## Alter proget
Gabriell Sforza

El **Gabriell Sforza** (San Giorgio La Molara, 15 giugn 1423 - Milan, 12 settember 1457) a l'è stad un prelad lombard, arcivescov de Milan.

Nassud in Campania del Jacom Atendol, l'era fredell del Duca Francesch Sforza e l'è stad nomnad poeu arcivescov de la cità ambrosiana. In 'sto roeul, l'ha fad fà su l'Ospedal Magior meneghin, l'ha portad orden in di parochie e in di ordin religios e l'ha mandad un frach de sgent a fà la crosada.

## Riferiment
* Chiesa di Milano

## Alter proget
Carlo Nardin

El **Carlo Nardin** (Forlì, ... - Milan, 13 november 1461) a l'è stad un prelad lombard, arcivescov de Milan.

Nomnad diretament del Franzesch Sforza a la mort del fredell Gabriell, l'è stad poeu consacrad del Papa.

## Riferiment
* Chiesa di Milano
Steven Nardin

El **Steven Nardin** (Forlì, 1420 - Milan, 22 ottober 1484) a l'è stad un prelad lombard, arcivescov de Milan del 1461 al 1484 e cardinal de Santa Romana Gesa del 1473 a la soa mort. A l'era popolarment ciamad "El Cardenal de Milan".

## Riferiment
* Chiesa di Milano
Giovann Arcimbold

El **Giovann Arcimbold** (Parma, 1426 - Roma, 2 ottober 1488) a l'è stad un prelad lombard, arcivescov de Milan del 1484 e 1488 e del 1473 cardenal de Santa Romana Gesa.

## Riferiment
* Chiesa di Milano

## Alter proget
Guidantoni Arcimbold

El **Guidantoni Arcimbold** (Parma, 1428 - Milan, 1497) a l'è stad un prelad lombard, arcivescov de Milan.

A l'era amis personal del Duca Galeazz Maria Sforza.

## Riferiment
* Chiesa di Milano

## Alter proget
Will Ferrell

El **John William** "**Will**" **Ferrell** (Irvine, California, 16 de Luj del 1967) l'è on ator, comegh e produtor american.

## Bibliografia
Gesa de San Giovann Batista (Bust Grand)

La **Gesa de San Giovann Batista** a l'è la gesa pussee important de Bust Grand, del 1948 basilega minor. Scominciada in del secol quell de 13, in sui rest de 'na veggia capella di lombard antigh, in stil baroch, e l'è vuna di oeuvere pussee important in 'sto stil in la zona de Vares, l'è completada in del 1634 e consacrada un zich pussee inanz, in del 1640 o 1646.

## Bibliografia
*Augusto Spada, Conoscere la città di Busto Arsizio, Busto Arsizio, Città di Busto Arsizio, 2004, SBN IT\ICCU\LO1\0826777.

## Alter proget

## Vos corelade
*Piev de Bust Grand
Gasper Vescont

El **Gasper Vescont** (Milan, 5 genar 1538 - Milan, 12 genar 1595) a l'è stad un prelad lombard, arcivescov de Milan.

## Riferiment
* Chiesa di Milano

## Alter proget
Filip Archint

El **Filip Archint** (Aruna, 5 luj 1500 - Milan, 1558) a l'è stad un prelad lombard, arcivescov de Milan del 1556 al 1558 e, prima, nonzi apostolegh in la Republega de Venezzia.

## Riferiment
* Chiesa di Milano

## Alter proget
Razza nordica

La **razza nordica** a l'era vuna di sota-razze in che l'era partida la razza europoida in di temp indova che se classifegava l'om per razze, in su la bas de l'antropometria.

Insubida in tra la fin del secol quell de XIX e la mità de quell de XX, per i studi de l'epoca a l'éra spantegada soratut in di Pajes nordich, e la tacava a messedàss con la razza alpina in Austria, in la Bassa Germania, in Lombardia, in Veneto, in Emilia e in del mond slav.

I so carateristeghe eren un color propi ciar de la pell, di oeugg e di cavei, 'na volta statura, facia streccia e crani volt.

Al dì d'incoeu i razze a inn retegnude superade, perchè meten insema di popoi propi divers che se somejen domà fisicament, anca con genetica assee diferenta.

## Bibliografia
*Deniker, J., The Races of Man 

## Vos corelade
*Razza alpina
*Razza mediterranea
*Razza adriatega
*Razza ariana
*Razzism scientifegh
*Scandinavism
Piev de Bellas

La **piev de Bellas** a l'è stada una piev religiosa e ministrativa del comasch, in pè del secol quell de XIII al 1797 ministrativament e al secol quell de XVIII per la diocesi de Com, desgià che in quell period a l'è stada mituda dent de un vicariad pussee grand. La gh'haveva dent domà el comun de Bellas e i so frazzion.

## Riferiment
*LombardiaBeniCulturali
*LombardiaBeniCulturali
*LombardiaBeniCulturali
Ipolit I d'Est

L**'Ipolit I d&#39;Est** (Ferrara, 20 marz 1479 - Ferrara, 3 settember 1520) a l'è stad un prelad estens, arcivescov de Milan e cardinal de Santa Romana Gesa.

## Riferiment
* Chiesa di Milano

## Alter proget
Ipolit II d'Est

L**'Ipolit II d&#39;Est** (Ferara, 25 avost 1509 - Roma, 2 desember 1572) a l'è stad un prelad lombard, arcivescov de Milan e anca cardinal de Santa Romana Gesa.

## Riferiment
* Chiesa di Milano

## Alter proget
Trabisonda

**Trabisonda** (in turch *Trabzon* o anca *Trebizond*, in latin *Trapezus*, in grech Τραπεζούντα, *Trapezounta*) a l'è una cità de la Turchia, capital de l'omonima provinza, in su la costa nord-orientala, in sul Mar Negher.

In del period medieval l'è stada capital de l'Imper de Trabisonda (1204-1461) e l'è stada l'ultema cità bizantina indipendenta a vesser ciapada di turch otoman (in del 1461) dop de la crodada de Costantinopol (1453) e Mistrà (1460). Incoeu Trabisonda a l'è el port pussee grand de la Turchia in sul Mar Negher e la conserva ancamò la so importanza grazzia a la so posizzion in sui rote comerciai in tra l'Europa e l'Orient Median.

## Manere de dì in lombard
In lengua lombarda el nom, sostantivad, de la cità el vegn drovad in di fras "savé de trabisonda", o ben savé un quaicoss in manera indireta, e "vegnud al mond de trabisonda", o ben vesser nassud foeura del matrimoni.

## Note
Tetragrama biblegh

El **tetragrama biblegh** a inn i quater letere de l'alfabet ebraich che fann su el nom propi del Dio de la Tanakh, indova che l'è manzonad pussee de sesmilavotcent voeulte.

'Sti letere a inn *yod, he, waw, he*, de solet trasliterad 'me *YHWH*, e inn semper stad scrivude senza i vocai. Desgià che fina de l'epoca persiana el terz comandament a l'éra interpretad contra squasi ògni parnonzia del nom de Dio, la parnonzia la s'è perduda, e donca la pupart del giudaism la retegn perduda la parnonzia del sacher nom, menter di minoranze in la religion e i studios pensen che la parnonzia giusta la sibia Yahweh. I sgiudee osservant sostituissen in la preghera YHWH con Adonai (*Signor*) e manzonen el nom 'me HaShem (*el nom*).

## Riferiment
*Comunità Ebraica di Bologna

## Alter proget

## Vos corelade
*Mi sont
Gesa de San Donaa (San Donaa)

La **Gesa de San Donaa** a l'è una gesa de San Donaa, fada su in del 1623. A l'è stada fina al 1972 la gesa prevostural de la Piev de San Donaa, menter incoeu a l'è al center de l'omonem decanad, part del vicariad de Meregnan.

## Riferiment
*LombardiaBeniCulturali
*LombardiaBeniCulturali
Gesa de Santa Maria (Edol)

La **Gesa de Santa Maria** a l'è la gesa pussee importanta de Edol, comun de la Vall Camonega, e a longh piev. De origin antiga, la gesa che la gh'è incoeu l'è stada fada su con di renoeuvament in tra el 1635 e 'l 1652, menter el campanin a l'era stad fad su in tra el 1754 e 'l 1757. La gh'ha havud a longh el monopoli in sui batezad in l'alta Vall.

## Bibliografia
*Franzoni Oliviero, AA VV, Pievi della montagna lombarda, Breno, Tipografia camuna, 2006, p. 44.

## Alter proget
Capuccin

El **capuccin** a l'è una bevanda fada cont el cafè e cont el lacc, montad a vapor, tipegh de l'Italia, indova che de solet a l'è bevud a colazzion o dopo, e mai quand che gh'è un past.

Se pensa che l'habia havud origin in l'Imperi d'Austria e che 'l se sibia spantegad di aree austrieghe conquistade de l'Italia in la Granda Guerra, soratut de Triest, indova che 'l passava la pupart del cafè d'Europa.

## Bibliografia
*Massimo Venturo e Maria Teresa Ugazio, Il cappuccino: tradizione e arte della bevanda che ha conquistato l'Italia, Santhià, GS, 1999, SBN IT\ICCU\REA\0046696.

## Alter proget

## Vos corelade
*Marochin (bevanda)
*Flat white
*Cafè-lacc
*Lacc a mità
*Cortado
Razza mediterranea

La **razza mediterranea** a l'era vuna di sota-razze in che l'era partida la razza europoida in di temp indova che se classifegava l'om per razze, in su la bas de l'antropometria.

Insubida in tra la fin del secol quell de XIX e la mità de quell de XX, per i studi de l'epoca a l'éra spantegada soratut intorna al Mar Mediterrani, o ben in Spagna, Portogall, el sud de la Franza, la Bassitalia, la Grecia, la zona intorna al mar de la Turchia, el Nord Africa e 'l Medi Orient.

I so carateristeghe eren el crani slongad e largh, statura medio-bassa e snella e color de la pell olivastra, con cavej e oeugg scur.

Al dì d'incoeu i razze a inn retegnude superade, perchè meten insema di popoi propi divers che se somejen domà fisicament, anca con genetica assee diferenta, e se preferiss analizà per fenotip. Però, se parla istess de 'na civiltà mediterranea, che la met in comun i vari popoi in sul Mar, comunad de 'na storia e de 'na situazzion geografega particolar.

## Bibliografia
*Deniker, J., The Races of Man 

## Vos corelade
*Razza nordica
*Razza alpina
*Razza adriatega
*Razza ariana
*Razzism scientifegh
Gesa de Santa Maria Noeuva (Biegrass)

La **Gesa de Santa Maria Noeuva** a l'è la gesa pussee important de Biagrass, fada su in del 1388 in ocasion del nasser del fiœul del Gian Galeazz Vescont, ma lassada incompleta. Del 1578, per decret del Carlo Borromee, a l'è sed de paròchia. Elevada a basilega minor in del 1962, in tra el 1987 e 'l 1990 a l'è restaverada, inscì de tirà foeura el sò stil antigh.

## Riferiment
*LombardiaBeniCulturali

## Alter proget

## Vos corelade
*Piev de Biagrass
Zeser Mont

El **Zeser Mont** (Milan, 15 magg 1594 - Milan, 16 agost 1650) a l'è stad un prelad lombard, arcivescov de Milan e cardinal de Santa Romana Gesa.

## Riferiment
* Chiesa di Milano

## Alter proget
Benedet Erba Odescalch

El **Benedet Erba Odescalch** (Comm, 7 agost 1679 - Milan, 13 dicember 1740) a l'è stad un prelad lombard, arcivescov de Milan, cardinal de Santa Romana Gesa.

## Riferiment
* Chiesa di Milano

## Alter proget
Felip Maria Vescont (arcivescov)

El **Felip Maria Vescont** (Massin, 19 agost 1721 - Liun, 30 dicember 1801) a l'è stad un prelad lombard, arcivescov de Milan.

## Riferiment
* Chiesa di Milano

## Alter proget
Piero Parini

El **Piero Parini** (Milan, 13 de november 1894 - Aten,  23 de avost 1993) a l'è stad un politegh, prefet e militar italian, podestà de Milan del 1943 al 1944.

Fioeul de 'n ispetor di ferrovie, l'ha fad la Granda Guerra cont el Gabriele D'Annunzio, e gh'è andad dree in l'Impresa de Fiume e l'ha aderid al fascismo fin del principi. Grazzia al so savé di lengov l'è mandad a fà carrera diplomatega, in del 1935 el va in guerra in Africa e in del 1941, quand che l'Italia l'ha invadud la Grecia, l'è nomnad comissari civil di Isole Jonie.

Con la Republega Social Italiana l'è nomnad podestà de Milan e 'l lanzia un prestit de 1 miliard de Lire, che in principi i partigian voreven pagà no indree ma poeu, in su volè di Liad, hann pagad, in del 1944 l'è nomnad capo de la Provincia e, insema al Vincenzo Costa, el se met a fà di mense publeghe a bass cost. El se retira del fascismo perchè contrari ai rapresaje.

Finida la RSI, l'è processad per collaborazzionism, indova che di partigian ghe testimonien a favor, e l'è condanad a 8 agn e 4 mes e dopo de 'n recors a la Cassazzion, l'è processad de la Cort d'Assisa de Vares e condanad a 3 agn, squasi tucc scassad de l'amnistia Togliatti. L'ha poeu lavorad 'me dirigent d'azienda in Sudamerica e l'è tornad a Milan, indova che l'ha fad el consejer comunal cont el Moviment Social Italian. L'ha passad i darrer agn de la soa vita a Aten, con la segonda mier.

## Riferiment
*Secolo d'Italia

## Alter proget

## Vos corelade
*Francesco Colombo
Piev de Chignoeu

La **piev de Chignoeu** a l'è stada una piev religiosa de l'Arcidiocesi de Milan, de che se sa poch. La parochia de Chignoeu a l'era in la diocesi ambrosiana sgiamò del 1162, menter del 1589 a l'è ofizzialment un vicariad, e 'l prevet de la parochia de Chignoeu a l'è stad nomnad prevost in del 1729. 

La piev, fada su di gese de Chignoeu center, Alberon, Bisson, Caselle, Cort Sant Andrea, Costa San Zenon e Santa Cristina, in del 1925 la passa a la diocesi de Pavia, e la resta 'me vicariad fina al 1989.

## Riferiment
*Comune di Chignolo Po 
*vicariato foraneo di Chignolo Po

## Vos corelade
*Chignoeu
*Piev milanes
Carlo Gaitan de Gainsruck

El **Carlo Gaitan de Gainsruck** (Klagenfurt, 7 avost 1769 - Milan, 19 november 1846) a l'è stad un prelad e cardinal austriegh, arcivescov de Milan.

## Riferiment
* Chiesa di Milano

## Alter proget
Giovann Batista Caprara

El **Giovann Batista Caprara** (Bologna, 29 magg 1733 - Paris, 21 giugn 1810) a l'è stad un prelad e diplomatich italegh, arcivescov de Milan in del period napoleonich, indova che l'era vun di pussee important om de gesa.

## Riferiment
* Chiesa di Milano

## Alter proget
Eugenio Tosi

L**'Eugenio Tosi** (Busti Grandi, 6 magg 1864 - Milan, 7 sginer 1929) a l'è stad un prelad italian, arcivescov de Milan e cardinal de Santa Romana Gesa.

## Riferiment
* Chiesa di Milano

## Alter proget
Giovanni Colombo

El **Giovanni Colombo** (Caronn Pertusella, 6 dicember 1902 - Milan, 20 magg 1992) a l'è stad un prelad italian, arcivescov de Milan del 1963 al 1979 e cardenal de Santa Romana Gesa.

A l'è propi cognossud per el so Sinod Colombo, indova che l'ha tolt via i piev del sistema de governa de l'Arcidiocesi ambrosiana.

## Riferiment
* Chiesa di Milano

## Alter proget
Luigi Nazari di Calabiana

El **Luigi Nazari di Calabiana** (Savigliano, 27 luj 1808 - Milan, 23 ottober 1893) a l'è stad un prelad italian, arcivescov de Milan.

## Riferiment
* Chiesa di Milano

## Alter proget
Andrea Carlo Ferrari

L**'Andrea Carlo Ferrari** (Palanzano, 13 agost 1850 - Milan, 2 febrar 1921) a l'è stad un cardinal italian, arcivescov de Milan del 1894 al 1921 e, prima, vescov de Com.

## Riferiment
* Chiesa di Milano

## Alter proget
Paol Angiol Ballerin

El **Paol Angiol Ballerin** (Milan, 14 settember 1814 - Serègn, 17 april 1897) a l'è stad un prelad lombard e poeu italian, arcivescov de Milan.

## Riferiment
* Chiesa di Milano

## Alter proget